open-index/open-wikipedia-markdown huggingface dataset:
Ihmeellisistä kuulluista asioista

**Ihmeellisistä kuulluista asioista** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Sen sisältö on kuitenkin ainakin suurimmaksi osaksi peräisin peripateettisesta koulukunnasta.

## Sisältö

Teoksen kirjoittaja luettelee erilaisia kuulemiaan asioita, jotka vaikuttavat enemmän tai vähemmän hämmästyttäviltä, ja joista osa on todenperäisempiä ja osa vaikuttaa enemmän legendoilta. Ne koskevat enimmäkseen eri eläinlajeja, kasveja ja luonnonilmiöitä. Asioita ei pyritä tutkimaan tai selittämään sen enempää. Suurin osa ”ihmeellisistä kuulluista asioista” alkaa sanoilla ”Kerrotaan, että” tms.

### Esimerkkejä

(7.) ”Ihmiset sanovat, että Egyptissä viklat lentävät krokotiilien suihin ja puhdistavat niiden hampaat, vetäen ulos niiden kuonoihin tarttuneita lihanpalasia, ja krokotiilit ovat hyvillään, eivätkä vahingoita niitä” (831a10–15).

(13.) ”Ihmiset sanovat, että tikaksi kutsuttu lintu kiipeää puihin kuin lisko, sekä riippuen että seisten oksilla. Sanotaan myös, että se syö toukkia puista, ja kaivautuu niin syvälle puihin toukkia etsiessään, että se jopa kaataa puita” (831b5–10).

(25.) ”Kerrotaan, että Gyaroksen saarella hiiret syövät rautaa” (832a20–25).

(29.) ”Sanotaan, että Kilikiassa on vesipyörre, johon upotetut tukehtuneet linnut ja muut eläimet heräävät jälleen henkiin” (832b5).

(66.) ”Sanotaan, että täplikäs lisko nahkansa luotuaan kääntyy ja nielee nahan kuten käärmeet, koska lääkärit etsivät näitä nahkoja, koska ne ovat hyödyllisiä niille jotka kärsivät epilepsiasta” (835a25–30).

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *On Marvellous Things Heard*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Pseudo-Aristotle: *[http://www.archive.org/stream/demirabilibusaus00arisrich/ De mirabilibus auscultationibus]*
Veikkausliigan kausi 1999

**[[Veikkausliiga]]n kausi 1999** oli kymmenes kausi, jolloin pelattiin Veikkausliigan mestaruudesta. Sarjan mestaruuden voitti FC Haka. 

## Runkosarja
Runkosarjassa pelattiin kahdentoista joukkueen kesken kaksiosainen sarja.

## Ylempi loppusarja
Ylemmässä loppusarjassa pelasivat runkosarjan kahdeksan parasta joukkuetta. Kukin joukkue pelasi loppusarjassa seitsemän ottelua, joiden tulokset lisättiin runkosarjan tuloksiin. Loppusarjassa määritettiin sijoitukset 1–8.

## Alempi loppusarja
Alemmassa loppusarjassa pelasivat runkosarjan neljä viimeistä joukkuetta. Loppusarja pelattiin kaksinkertaisena, eli jokaiselle joukkueelle tuli kuusi peliä, joiden tulokset lisättiin runkosarjan tuloksiin. Loppusarjassa määritettiin sijoitukset 9–12.

## Ottelut

## Yleisömäärät

## Menestys eurokentillä
*Mestarien liiga:*
* FC Haka pudotti ensimmäisellä karsintakierroksella färsaarelaisen HB Tórshavnin, mutta toisella kierroksella se hävisi skotlantilaiselle Rangers FC:lle.
*UEFA Cup:*
* HJK pudotti ensimmäisellä karsintakierroksella armenialaisen FC Shirakin, mutta toisella kierroksella se hävisi ranskalaiselle Olympique Lyonnais'lle.
* VPS hävisi ensimmäisellä karsintakierroksella skotlantilaiselle St. Johnstone FC:lle.
*Intertoto Cup:*
* PK-35:n paikan ottanut FC Jokerit pudotti ensimmäisellä karsintakierroksella virolaisen JK Narva Transin, ja toisella kierroksella maltalaisen Floriana FC:n, mutta kolmannella kierroksella se hävisi englantilaiselle West Ham United FC:lle.

## Putoajat ja nousijat
* Sarjajumbo TPV putosi automaattisesti Ykköseen. Tilalle nousi Ykkösen voittanut Tampere United.
* Yhdenneksitoista sijoittunut VPS sekä kymmenenneksi sijoittunut FC Lahti pelasivat kaksiosaiset karsinnat Ykkösessä toiseksi ja kolmanneksi sijoittuneiden Atlantiksen ja FF Jaron kanssa. Sekä VPS että Lahti säilyttivät sarjapaikkansa. Atlantis Helsinki – VPS Vaasa 2–1, VPS Vaasa – Atlantis Helsinki 2–0. Jaro Pietarsaari – FC Lahti 0–0, FC Lahti – Jaro Pietarsaari 1–0. 

## Parhaat maalintekijät

## Valmentajat
* FC Haka: Keith Armstrong
* HJK: Antti Muurinen
* FC Inter: Timo Askolin
* FC Jokerit: Pasi Rautiainen
* MyPa: Juha Malinen
* FC Jazz: Pertti Lundell
* Kotkan TP: Hannu Touru
* RoPS: Kari Virtanen
* TPS: Seppo Miettinen
* FC Lahti: Esa Pekonen, Jari Pyykölä
* VPS: Sören Cratz, Kimmo Lipponen
* TPV: Ian Crawford, Petri Vuori, Pekka Kemppainen

## Lähteet

## Aiheesta muualla
* RSSSF:n tilastot
A Public Affair

__NOTOC__
**A Public Affair** on laulaja Jessica Simpsonin neljäs pitkäsoitto, joka julkaistiin Yhdysvalloissa 29. elokuuta 2006.

Levyn ensimmäisenä singlenä julkaistiin sen nimikkokappale ”A Public Affair”, joka sai hyvän vastaanoton Yhdysvalloissa. Toisaalta mediassa spekuloitiin Simpsonin kappaleen ja Madonnan ”Holiday”-kappaleen yhtäläisyyksillä. Toinen levyltä julkaistu single on ”I Belong to Me”, joka valittiin Simpsonin verkkosivuilla järjestyllä äänestyksellä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### UK:n bonuskappaleet
# 
# A Public Affair (video)

## Arvostelut
* Allmusic: 
* Entertainment Weekly: C
* Rolling Stone: 

## Lähteet
XTC (energiajuoma)

**XTC** on Liechtensteinissa rekisteröidyn XTC Establishmentin omistama ja valmistama energiajuoma, jota maahantuo Voimapuoti Tmi. Juoma valmistetaan kuitenkin Itävallassa. XTC:n piristävä vaikutus perustuu lähinnä kofeiiniin ja tauriiniin. Juomaa myydään värikkäissä tölkeissä ja saatavana on neljä eri makua. Vuonna 1994 yritys lanseerasi XTC Guaranan, joka oli ensimmäinen pääsääntöisesti guaranauutteeseen perustuva energiajuoma. Tuote menestyi hyvin, minkä vuoksi sitä seurasivat pian XTC Classic sekä sokeriton XTC Light. Viimeisimpänä makuna yritys on lanseerannut tuotteen nimeltä XTC Red Cactus. Suomessa XTC-energiajuomaa saa jälleenmyyjiltä Helsingistä, Rovaniemeltä ja Haapajärveltä.

## Lähteet

## Aiheesta muualla
* XTC-energiajuoman viralliset kotisivut  
* XTC-energiajuoman Suomen kotisivut
Väreistä

**Väreistä** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on kuitenkin varmuudella peräisin peripateettisesta koulukunnasta. Se on usein pantu joko Theofrastoksen tai Stratonin nimiin.

Nimensä mukaisesti teos käsittelee värejä. Alussa kirjoittaja määrittelee luonnolliset perusvärit. Näitä ovat klassisten alkuaineiden värit: ilma, vesi ja maa ovat valkoisia ja tuli (ja aurinko) keltaisia. Alkuaineiden ja niiden yhdistelmien todellinen väri tulee esiin esimerkiksi polttamalla. Esimerkiksi kun maata oleva esine poltetaan, sen jäljelle jäävä tuhka on valkoista.

Musta on muutoksessa olevien asioiden luonnollinen väri. Muut värit syntyvät näiden värien sekoittumisen seurauksena, riippuen sekoitussuhteesta ja värien voimakkuudesta. Pimeys on valon vähäisyyttä. Näemme mustaa, kun esine on luonnostaan musta tai siitä ei tule (tarpeeksi) valoa. Valo on tulen väristä.

Tämän jälkeen kirjoittaja selittää, kuinka erilaiset väriyhdistelmät syntyvät valon ja varjon vaihtelun seurauksena. Esimerkiksi lintujen siivet näyttävät vaaleanpunaisilta, jos ne näkyvät runsaassa valossa, mutta vähäisemmässä valossa samat siivet näyttävät ruskealta.

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *On Colours*. Teoksessa  Kreikankielinen alkuteksti ja englanninkielinen käännös.
David Milne

**David Milne** (8. tammikuuta 1882 &ndash; 26. joulukuuta 1953) oli kanadalainen taidemaalari, taidegraafikko ja kirjailija.

## Elämäkerta

Hän syntyi lähellä Paisleyä, Ontariossa vuonna 1882. Hän kasvoi Kanadassa, mutta muutti taideopiskelujen vuoksi New Yorkiin, jossa hän työskenteli muotoilijana ja maalasi vapaa-ajallaan. Myöhemmin hän palasi takaisin Kanadaan. Vuonna 1917 hän liittyi Kanadan armeijaan ja hänet lähetettiin Eurooppaan osallistumaan Ensimmäiseen maailmansotaan. Milnen työ sotataiteilijana Englannissa ja Ranskassa vuonna 1919 tuotti lähes 70 teosta, enimmäkseen akvarellejä.

Milne valitsi töihinsä yksinkertaisia ja tavallisia aiheita, joihin hän maalaamalla lisäsi arvokkuutta ja tärkeyttä. Toistuva mustan värin käyttö on hänen maalaustuotantonsa ominaispiirre.

Milne kehitti oman värillisen kuivaneulagrafiikan painomenetelmän. Jokaista väriä varten on oma painolaattansa, jonka Milne pyyhki rätillä niin, että kaivertamattomille laatan osille jäi myös epätasaisia väripintoja.

Milne kuoli Bancroftissa, Ontariossa 26. joulukuuta 1953. Vaikka Group of Seven -taiteilijaryhmä saattoi hänet varjoon hänen uransa alkuaikoina, pidetään Milneä nykyisin yhtenä Kanadan tärkeimmistä taiteilijoista.

## Lähteet

## Aiheesta muualla
* Milnen kirjeitä
Emily Carr

**Emily Carr** (13. joulukuuta 1871 Victoria, Brittiläinen Kolumbia – 2. maaliskuuta 1945) oli kanadalainen taidemaalari ja kirjailija.
## Elämänvaiheita

Carr muutti San Franciscoon opiskelemaan taidetta vanhempiensa kuoleman jälkeen vuonna 1890. Vuonna 1899 hän matkusti Englantiin syventämään opintojaan. Vuonna 1910 hän opiskeli vuoden Pariisissa ja muualla Ranskassa ennen muuttamistaan pysyvästi Brittiläiseen Kolumbiaan seuraavana vuonna.

Carrin tuotantoon vaikuttivat eniten Brittiläisen Kolumbian ja Alaskan alkuperäiskansat. Vuonna 1908 vierailu Skagwayssä innoitti häntä taiteellisesti, ja hän alkoi maalata toteemipaaluja. Vuonna 1913 hänen täytyi muutaman Vancouverissa vietetyn vuoden jälkeen taloudellisista seikoista johtuen palata pysyvästi Victoriaan. Molemmat kaupungit olivat tuolloin taiteellisesti hyvin vanhoillisia. Carrin tuotantoon vaikuttivat sellaiset tyylit kuin postimpressionismi ja fauvismi. Hänen työnsä olivat vieraita hänen ympäristölleen ja pysyivät pimennossa suurelta taidemaailmalta useita vuosia. Hän työskentelikin yli vuosikymmenen keramiikkataiteilijana, koirankasvattajana ja matkustajakodin emäntänä luovuttuaan taideurastaan.

1920-luvulla Kanadan kansallisgalleria kutsui Carrin osallistumaan Kanadan länsirannikon nyky- ja alkuperäisasukkaiden taiteen näyttelyyn, jolloin hän sai yhteyksiä *Group of Seven* -taiteilijaryhmän kanssa. Vuonna 1927 hän matkusti näyttelyä varten Ontarioon, jossa hän tapasi ryhmän jäseniä, kuten Lawren Harrisin, jonka tuki oli hänelle erittäin tärkeää. Häntä houkuteltiin osallistumaan töillään ryhmän näyttelyyn. Ryhmän jäsenet nimesivät hänet ’Modernien taiteiden äidiksi’ noin viisi vuotta myöhemmin.

Vancouverinsaaren länsirannikon nuu-chah-nulthi-intiaanit antoivat Carrille lempinimen *Klee Wyck*, ’Naurava’. Hän nimesi vuonna 1941 julkaistun, kokemuksiaan alkuperäisasukkaiden kanssa kuvanneen kirjansa näin. Kirja voitti kenraalikuvernöörin palkinnon samana vuonna. Hän kirjoitti myöhemmin kuusi muutakin kirjaa. Vaikka kirjat ovatkin pääosin omaelämäkerrallisia, on niiden todettu olevan epäluotettavia tietojen tarkkuuden suhteen.

## Lähteet
Britannian Grand Prix 2006

**Britannian Grand Prix 2006** (virallisesti **2006 Formula 1 Foster's British Grand Prix**) oli Formula 1 -kauden 2006 8. osakilpailu, joka ajettiin 9.–11. kesäkuuta Silverstonen moottoriradalla Englannissa. Kilpailun voitti Renault'n Fernando Alonso.

## Tulokset
### Aika-ajo

* Takuma Satōn sijoitusta pudotettiin kymmenellä moottorivaihdon takia.
* Jarno Trullin sijoitus pudotettiin muiden taakse moottorivaihdon takia.

### Kilpailu

### Johtokierrokset

## Muuta
* Renaultin 200. kilpailu.
* Jacques Villeneuven viimeinen pistesija.

## Katso myös
* GP2 Britannian Grand Prix 2006
* Porsche Supercup Britannian Grand Prix 2006

## Lähteet

## Aiheesta muualla
* Britannian GP 2006 - F1-ruutu
Kuulemisesta

**Kuulemisesta** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on osa jotain suurempaa työtä. Jotkut laittavat sen Stratonin nimiin.

Nimensä mukaisesti teos käsittelee kuulemista, äänten syntyä ja äänen kulkua. Kirjoittaja selittää, että kaikki äänet syntyvät, kun kappaleet kohtaavat toisensa tai kun ilma kohtaa kappaleen. Ääni pannaan alulle liikuttamalla jotakin, minkä jälkeen ääni siirtyy ilmassa.

Kaikki ihmiset hengittävät samaa ilmaa, mutta tuottamamme äänet vaihtelevat riippuen käyttämistämme elimistä, kuten keuhkoista ja suusta; suun muodosta puhuessa; tai elimien tilasta, esimerkiksi jos keuhkot ja henkitorvi ovat kosteat, ääni ei ole yhtä voimakas.

Kuulemme äänen vasta kun se tulee korvaan. Riippuen siitä, miten hajonnut ääni on, erotamme, tuleeko se läheltä vai kaukaa. Äänet erottuvat vain, jos ne tuotetaan selkeästi ja täsmällisesti. Tämän vuoksi lapset, humalaiset ja puhevikaiset ihmiset eivät puhu yhtä selvästi. Epätäsmällisyyttä tuottaa myös usean henkilön samanaikainen puhe &mdash; vaikka he sanoisivat saman asian samaan aikaan, sitä ei ole yhtä helppo kuulla kuin yhden henkilön sanoessa saman asian.

Lopussa kirjoittaja tarkastelee erityyppisiä ääniä ja muun muassa eri soittimien (oboe, torvi, jne.) ääniä.

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

### Viitteet

## Kirjallisuutta

* Aristotle: *On Things Heard*. Teoksessa  Kreikankielinen alkuteksti ja englanninkielinen käännös.
Tuulten sijainnit ja nimet

**Tuulten sijainnit ja nimet** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on todellisuudessa lyhyt katkelma peripateettisessa koulukunnassa syntyneestä laajemmasta tutkielmasta *De signis*. Siksi sitä kutsutaankin myös pidemmällä nimellä *Ventorum situs et appellationes ex Aristotelis libro de signis*. Kirjoitus on usein pantu Theofrastoksen nimiin.

## Sisältö

Kirjoitus luettelee kahdentoista eri ilmansuunnista puhaltavan tuulen nimet sekä niiden vaihtoehtoiset eri paikkakunnilla käytetyt nimet, sekä kertoo muun muassa sen, missäpäin ne aiheuttavat myrskyjä. Tuulten suuntia on käsitelty myös teoksissa *[[Meteorologia (Aristoteles)|Meteorologia]]* ja *[[Maailmankaikkeudesta (Aristoteles)|Maailmankaikkeudesta]]*.

### Tuulten nimet

* Boreas (pohjoinen)
* Meses (pohjoiskoillinen)
* Kaikias (itäkoillinen)
* Apeliotes (itä)
* Euros (itäkaakko)
* Euronotos (eteläkaakko)
* Notos (etelä)
* Leukonotos (etelälounas)
* Lips (länsilounas)
* Zefyros (länsi)
* Iapyks (länsiluode)
* Thrakias (pohjoisluode)

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *The Situations and Names of Winds*. Teoksessa  Kreikankielinen alkuteksti ja englanninkielinen käännös.
Kasveista

**Kasveista** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Siinä on kuitenkin selviä peripateettisen koulukunnan vaikutteita. E. H. F. Meyer on arvellut kirjoittajaksi Nikolaos Damaskoslaista. Teoksella on huono alkutekstihistoria, sillä se on käännetty kreikasta arabiaksi (kumpikin kadonnut), edelleen arabiasta latinaksi, ja jälleen latinasta takaisin kreikaksi.

Teos jakaantuu kahteen kirjaan. Ensimmäisen kirjan alussa kirjoittaja toteaa, että elämää on sekä eläimissä että kasveissa, jälkimmäisissä se vain on kätketympää eikä yhtä helposti näkyvissä kuin eläimissä. Tämän jälkeen hän selvittää elämän luonnetta kasveissa eli ns. kasvisielun luonnetta. Tämän jälkeen ensimmäisessä kirjassa käsitellään kasvien sukupuoli, osat, rakenne ja siihen perustuva luokittelu, hedelmät, suvunjatkaminen ja hedelmöittyminen, sekä kasveissa tapahtuvat muutokset.

Toinen kirja käsittelee kasvien elämän syntyä, kasvien materiaalia ja ulkopuolisten olosuhteiden ja säiden vaikutusta, erilaisia kasvityyppejä (vesikasvit, kalliokasvit), loiskasveja, hedelmien ja lehtien tuottamista, hedelmien lajeja, sekä kasvien värejä ja muotoja.

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *On Plants*. Teoksessa  Kreikankielinen alkuteksti ja englanninkielinen käännös.
SWAPO

**SWAPO** (South West Africa People’s Organization, , suom. lyhenne Swapo) on namibialainen puolue. Se oli vuosina 1960–1989 sissiliike, joka pyrki Lounais-Afrikan vapauttamiseen Etelä-Afrikan miehityksestä. Nykyään SWAPO toimii poliittisena puolueena.

Lounais-Afrikka oli vuonna 1920 siirretty Kansainliiton päätöksellä Etelä-Afrikan hallinnon alaiseksi. Käytännössä tämä alkoi myöhemmin tarkoittaa sitä, että Etelä-Afrikka pyrki liittämään Lounais-Afrikan itseensä. Lounais-Afrikassa alettiin muun muassa soveltaa apartheid-säännöksiä.

Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Lounais-Afrikkaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia miehitysjoukkoja vastaan. Koska Etelä-Afrikan armeija oli teknisesti ylivoimainen, joutui SWAPO käymään taistelua sissisotana, pitäen tukikohtiaan Sambian ja Angolan puolella. 

SWAPO sai vuonna 1978 YK:lta tunnustuksen ”ainoana Lounais-Afrikan kansan laillisena edustajana”. Tämä herätti kritiikkiä, sillä SWAPO:n tiedettiin olevan ideologisesti lähellä marxilaisuutta, ja se sai tukea muun muassa Neuvostoliitolta ja Kuubalta.

1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä-Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan.

Etelä-Afrikka suostui YK:n johtamien neuvottelujen jälkeen luopumaan Lounais-Afrikasta vuonna 1988.  Lounais-Afrikka  itsenäistyi vuonna 1990 Namibian tasavaltana, ja SWAPO muuttui sissiliikkeestä poliittiseksi puolueeksi. Se sai vaaleissa enemmistön parlamentin paikoista ja on sittemmin myös pitänyt tuon enemmistön. Vuonna 2004 se sai vaaleissa 76&nbsp;% äänistä. Politiikassaan SWAPO on ottanut etäisyyttä marxismiin ja siirtynyt kohti pragmaattisempaa talouspolitiikkaa.

SWAPO:n johdossa oli Sam Nujoma, kunnes hänet marraskuussa 2007 korvasi Hifikepunye Pohamba. Pohamba toimi johdossa vuoteen 2015 saakka.

## Lähteet

## Aiheesta muualla
Veikkausliigan kausi 1998

**[[Veikkausliiga]]n kaudella 1998** FC Haka voitti seuran historian kuudennen Suomen-mestaruuden.

## Sarjataulukko

## Ottelut

## Yleisömäärät

## Menestys eurokentillä
*Mestarien liiga:*
* HJK pudotti ensimmäisellä karsintakierroksella armenialaisen FC Jerevanin, ja toisella kierroksella ranskalaisen FC Metzin, edeten aina lohkovaiheeseen saakka. Lohkovaiheessa HJK kohtasi kahdesti saksalaisen 1. FC Kaiserslauternin, portugalilaisen SL Benfican ja hollantilaisen PSV Eindhovenin. Yksi voitto, kaksi tasapeliä ja kolme tappiota jättivät HJK:n lohkossa viimeiseksi.
*UEFA Cup:*
* VPS pudotti ensimmäisellä karsintakierroksella färsaarelaisen HB Tórshavnin, mutta toisella kierroksella se hävisi itävaltalaiselle Grazer AK:lle.
* FinnPa hävisi ensimmäisellä karsintakierroksella israelilaiselle Hapoel Tel Aviville.
*Cup-voittajien cup:* (kilpailtiin viimeistä kertaa, tämän jälkeen cup-voittajat ovat saaneet paikan UEFA Cupiin, nykyiseen Eurooppa-liigaan)
* FC Haka pudotti karsintakierroksella walesiläisen Bangor City FC:n, mutta hävisi ensimmäisellä kierroksella kreikkalaiselle Panionios FC:lle.
*Intertoto Cup:*
* TPS pudotti ensimmäisellä karsintakierroksella sveitsiläisen FC Sionin, mutta toisella kierroksella se hävisi venäläiselle FK Šinnik Jaroslavlille.

## Putoajat ja nousijat

* Kaudeksi 1999 sarja päätettiin laajentaa 12 joukkueen kokoiseksi. Sarjajumbo FF Jaro putosi automaattisesti Ykköseen, josta tilalle nousi peräti kolme joukkuetta: FC Lahti, Kotkan TP ja FC Inter.
* Yhdeksänneksi sijoittunut FinnPa pelasi kaksiosaisen karsinnan Ykkösessä neljänneksi sijoittunutta TPV:tä vastaan. Tamperelaiset nappasivat vierasmaalisäännön turvin seuraavan kauden sarjapaikan ottelut päätyivät 1-1 ja 2-2 tasapeleihin.
* Parhaat maalintekijät

## Valmentajat
* FC Haka: Keith Armstrong
* VPS: Hannu Touru
* PK-35: Pasi Rautiainen
* HJK: Antti Muurinen
* FC Jazz: Tapio Raatikainen, Pertti Lundell
* TPS: Siegfried Melzig, Seppo Miettinen
* MyPa: Juha Malinen
* RoPS: Kari Virtanen
* FinnPa: Jari-Pekka Keurulainen, Jari Rantanen
* FF Jaro: Jan Westerlund

## Lähteet

## Aiheesta muualla
* RSSSF:n tilastot
Westminsterin säädös

**Westminsterin säädös** () on Yhdistyneen kuningaskunnan parlamentin 11. joulukuuta 1931 antama säädös, jolla vahvistettiin brittiläisen imperiumin dominioiden ja Yhdistyneen kuningaskunnan välinen lainsäädännöllinen samanvertaisuus. Säädöksestä tuli jokaisen Kansainyhteisön valtion sisäinen laki.

Säädöksellä on historiallista merkittävyyttä siksi, että se merkitsi näiden maiden itsenäisyyttä joko välittömästi tai ratifioinnin kautta. Sen jäljellä olevat, perustuslailliset toimivallat on korvattu myöhemmillä asetuksilla. Nykyään sen merkitys on siinä, että se asettaa pohjan Kansainyhteisön maiden ja Yhdistyneen kuningaskunnan kruunun väliselle yhteydelle.

Säädös koski dominioita, jotka olivat olemassa vuonna 1931. Näitä ovat Australia, Kanadan dominio, Irlannin vapaavaltio, Newfoundlandin dominio, Uuden-Seelannin dominio ja Etelä-Afrikan unioni. Se teki mahdottomaksi parlamentin säädösten tarkastukset, jonka pohjalta Kanadan ja Australian perustuslait kirjoitettiin.

Westminsterin säädös ei koskenut Australiaa, Uutta-Seelantia tai Newfoundlandia ennen kuin niiden parlamentit ratifioivat ne. Australia ratifioi säädöksen vuonna 1942 ja Uusi-Seelanti vuonna 1947. Newfoundland ei kuitenkaan ole ratifioinut säädöstä, vaan sen hallituksen pyynnöstä Yhdistynyt kuningaskunta otti sen takaisin hallintaansa, kunnes siitä tuli Kanadan provinssi vuonna 1949.
Solea (lehti)

**Solea** oli Kuutosten eli kuuden ortodoksisen yhteistyöseurakunnan, Iisalmen, Jyväskylän, Kuopion, Mikkelin, Rautalammin ja Varkauden ortodoksisen seurakunnan, julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Ennen lakkauttamistaan lehti ilmestyi kuusi kertaa vuodessa. Nyt sen tilalla ilmestyy myös Kuutosseurakuntien alueella koko Kuopion ja Karjalan hiippakunnan yhteinen tiedotuslehti Aamun Koitto.

Solean päätoimittajana toimi viimeksi toimittaja Pia Valkonen Lapinlahdelta. 

## Aiheesta muualla
* Solean lehtien nettiarkisto
Kansalliskieli

**Kansalliskieli** on valtion tai alueen virallinen kieli, jota esimerkiksi viranomaiset saattavat käyttää. Suomen kansalliskieliä ovat suomi ja ruotsi.

## Katso myös
* Vähemmistökieli

## Lähteet
Red Devil

**Red Devil Energy Drink** on alankomaalainen marjapohjainen energiajuoma. Juomaa myydään maailmalla yli 60:ssa eri maassa.

Red Devilin piristävä vaikutus perustuu kofeiiniin ja tauriiniin. Juomaa myydään punaisissa tölkeissä, joita koristaa sarvipäinen paholainen. Red Devilissä on 32 milligrammaa kofeiinia ja 400 milligrammaa tauriinia 100 millilitraa kohden. 500 millilitran tölkissä on 160 milligrammaa kofeiinia ja 2&nbsp;000 milligrammaa tauriinia. Suomessa on saatavilla kolmea eri variaatiota, alkuperäistä, Goldia, sekä vuodesta 2025 lähtien Citrus Fusionia.

Red Deviliä valmistaa Energy Brands Ltd.

## Red Devil sisältää / 100 ml

* Energiaa 220 kJ / 52,8 kcal
* Proteiinia 0,5 g
* Hiilihydraatteja 12,5 g
* Natriumia 0,001 g
* C-Vitamiinia 24 mg
* Riboflaviinia 0,6 mg
* Niasiinia 6,0 mg
* Pantoteenihappoa 2,4 mg
* B6-vitamiinia 0,8 mg
* B12-vitamiinia 0,4 µg

## Sponsorointia

Red Devil tukee mm. nimeään kantavaa Formula 1 -venejoukkuetta, Woodstock Red Devil Racingia, RCTIC eSportsia (suomalainen tietokonepeli-organisaatio) ja Espoo Devilsiä (amerikkalaista jalkapalloa pelaava joukkue Espoossa).

## Lähteet
Solea

**Solea** tarkoittaa jotain seuraavista:

* solea, ortodoksisen kirkkorakennuksen osa, koroke
* Solea, entinen Kuutosten eli kuuden yhteistyöseurakunnan tiedotuslehti.
* ''Solea'', kampelakaloihin kuuluva merianturoiden suku
Lempeä kuolema

**Lempeä kuolema** (*Une mort trés douce*) on ranskalaisen Simone de Beauvoirin vuonna 1966 kirjoittama dokumentinomainen tilitys hänen äitinsä odottamattomasta kuolemasta syövän seurauksena.

## Juoni

Romaanin ensimmäisillä sivuilla kerrotaan Simonen äidille, Françoise de Beauvoirille, sattuneesta tapaturmasta, josta Simone saa kuulla puhelimitse torstaina 24.10.1963 Bostilta, joka on Simonen äidin naapuri. Äiti selviää silti tapaturmasta kolmen kuukauden levolla, sillä reisiluun murtuma ei ole vakava. Hän alkaa kuitenkin muuten olla 77-vuotiaana vanha ja raihnainen – kolmen kuukauden pakkolepo ei olisi ainakaan hyväksi hänelle.

Äiti toipuu sairaalassa (s. 11–24), kunnes hänellä loppujen lopuksi todetaan syöpä (s. 25). Syöpä johtaa leikkaukseen, joka onnistuu verraten hyvin.

Simone raottaa takaumatekniikalla äitinsä historian ristiriitaisuuksien arkkua (s. 31–41) ja palaa lopulta kertomuksen nykyhetkeen. Simone menee tapaamaan äitiään, joka on toipunut leikkauksesta uskomattoman hyvin. Simone siirtyy yöksi kotiin siskonsa Poupetten jäädessä nukkumaan äidin luokse sairaalaan. Kotona Simone pelkää vainoharhaisesti kohtalokasta puhelinsoittoa, jota ei kuitenkaan koko yönä kuulu. 

Seuraavana päivänä (s. 44) Simone menee takaisin sairaalaan, missä äiti on yhä vuodepotilaana. Hän on silti jo hyvässä kunnossa ja hänen huumorintajunsa on elpynyt. Äiti kuitenkin kärsii valtavasti, joten Simone haluaisi käskeä lääkäreitä antamaan äidin nukkua pois, muttei rohkene puhua asiasta. Simone ja Poupette jatkavat oleilua äitinsä seurana sairaalassa päivästä toiseen.

Äiti käy kuoleman porteilla (s. 70), mutta hänet onnistutaan elvyttämään. Lähenevä kuolema alkaa olla selvä (s. 77), eikä häntä enää leikata piinan pitkittämiseksi. Hänellä on makuuhaavoja, jotka karkaileva virtsa saa kirvelemään, mikä tekee hänen olonsa äärimmäisen tuskalliseksi. Viimein kärsimys loppuu (s. 81) &mdash; Simone menee kotiin nukkumaan yönä, joka on hänen äitinsä viimeinen. Poupette kertoo Marcelille ja Simonelle äidin viimeisistä hetkistä (s. 82–83).

Simone pui, pohtii ja jossittelee äitinsä kuolemaan liittyviä tapahtumia (s. 83). Hautausjärjestelyt alkavat (s. 88). Itse hautajaiset (s. 92) ovat äidin tahdon mukaisesti koruttomat: ei kukkia eikä seppeleitä vaan paljon rukousta. Romaani päättyy Simonen muistopuhemaiseen vuodatukseen, joka sulkee ympyrän.
Tuulimyllygalaksi

**Tuulimyllygalaksi** (tunnetaan myös nimellä **Messier 101**, **M101** ja **NGC 5457**) on päältä päin näkyvä kierteisgalaksi Ison karhun tähdistössä. Se on noin 27 miljoonan valovuoden etäisyydellä. M101 on kirkkain kohde M101:n galaksiryhmässä.

Pierre Méchain löysi M101:n 27. maaliskuuta 1781, ja hän kertoi löydöstään Charles Messierille, joka varmisti kohteen sijainnin ja lisäsi sen Messierin luetteloon.

28. helmikuuta 2006 NASA ja ESA julkaisivat yksityiskohtaisen kuvan Tuulimyllygalaksista, suurimman ja tarkimman Hubblen mistään galaksista ottaman kuvan. Kuva on yhdistetty 51:stä eri valotuksesta.

## Löytäminen
Pierre Méchain kuvaili M101:tä seuraavasti: "tähtisumu ilman tähtiä, hyvin epämääräinen ja melko suuri, 6' – 7' halkaisijaltaan, Karhunvartijan vasemman käden ja Ison karhun välissä."

William Herschel havaitsi vuonna 1784, että "(M101) näyttää 7-, 10- ja 20 -tuumaisissa kaukoputkissani kirjavalta tähtisumulta".

William Parsons katseli M101:tä 72-tuumaisella Newton-tyyppisellä peilikaukoputkellaan 1800-luvun puolenvälin jälkeen. Hän oli ensimmäinen, joka huomasi spiraalirakenteen. Nykyäänkin M101:n spiraalirakenteen havaitsemiseen vaaditaan melko suuria laitteita ja hyvin tumma taivas.

## Rakenne
M101 on melko suuri galaksi verrattuna Linnunrataamme. Se on noin 170&nbsp;000 valovuotta halkaisijaltaan ja siten noin 2 kertaa Linnunradan kokoinen. Sen sijaan M101:n tarkkaa massa ei ole tiedossa, eräiden arvioiden mukaan se on noin 16 miljardia kertaa Auringon massa. Tämä arvo on melko varmasti liian alhainen, ja mahdollisesti se johtuu M101:n heikosta pintakirkkaudesta. Uudet sen HII-alueisiin ja pyörimisnopeuteen perustuvat arviot ovat väliltä 100&ndash;1&nbsp;000 miljardia Auringon massaa.

Toinen huomattava ominaisuus tälle galaksille on sen valtavat ja hyvin kirkkaat HII-alueet, joista noin 3&nbsp;000 voidaan nähdä valokuvissa. HII-alueet sijoittavat sellaisiin galakseihin, jotka sisältävät suuren pilven tiheää, oman massansa vuoksi tiivistynyttä vetykaasua. Lopulta kun paikalliset vetypilvet tiivistyvät tarpeeksi fuusion alkamiseksi, tähti on syntynyt. HII-alueet sisältävätkin usein suuren määrän hyvin kirkkaita ja kuumia, sinisinä loistavia tähtiä. 

Valokuvissa M101 voidaan nähdä epäsymmetrisenä toiselta puolen. Sen on ajateltu johtuvan lähimenneisyydessä (galaktisessa mittakaavassa) tapahtuneesta toisen galaksin lähiohituksesta. Toisen galaksin aiheuttamat vuorovesivoimat ovat aiheuttaneet epäsymmetrisyyden. M101:n sillä reunalla on myös tiheys kasvanut; se puolestaan on lisännyt galaksin tähtien muodostumista.

## Galaksin seuralaiset
M101:llä on viisi silmiinpistävää seuralaisgalaksia: NGC 5204, NGC 5474, NGC 5477, NGC 5585 ja Holmberg IV.

## Katso myös
* Messier 74 (samankaltainen ylhäältä näkyvä galaksi)
* Messier 99 (samankaltainen ylhäältä näkyvä galaksi)
* Messier 83 (samankaltainen ylhäältä näkyvä galaksi)

## Lähteet

## Aiheesta muualla

* 
* 
*
Carlos Salcido

**Carlos Arnoldo Salcido Flores** (s. 2. huhtikuuta 1980 Ocotlán, Jalisco, Meksiko) on meksikolainen jalkapalloilija, pelipaikaltaan keskuspuolustaja. 

Salcido on edustanut seuratasolla kotimaansa Chivas de Guadalajaraa ja Tigres de la UANL:ää (aluksi lainasopimuksella ja keväästä 2012 vakituisesti) sekä Alankomaiden Eredivisien PSV Eindhovenia ja Englannin Valioliigan Fulhamia.

Salcido lukeutuu Meksikon maajoukkueen luottopelaajiin. Hän on kuulunut Meksikon joukkueeseen muun muassa Lontoon olympialaisissa 2012, joissa oli voittamassa olympiakultaa, sekä vuosien 2006 ja 2010 jalkapallon MM-kisoissa. Hän pelasi maajoukkueessa 124 ottelua ja teki niissä yhdeksän maalia vuosina 2004–2014.

## Lähteet
Aurinkotuli

**Aurinkotuli** (, *Shiro Yoshida*) on Marvel Comicsin supersankari, joka liitetään usein Ryhmä-X:n supersankarijoukkoon. Aurinkotuli on mutantti, jonka voimiin kuuluvat lento, plasman ampuminen, kyky nähdä infrapunavaloa ja kyky kestää säteilyä. Aurinkotuli suojelee voimillaan Japania. Hänen kanssaan seikkailevat esimerkiksi Näkymätön tyttö, Ulvoja ja Rautanyrkki.

Aurinkotuuli oli hetken voimaton Roguen vietyä hänen voimansa kokonaan. Tämän tarinan aikana hän myös menetti jalkansa ja masentui tunnettuaan olevansa hyödytön ilman voimiaan. X-ryhmän arkkivihollinen Tuho löysi hänet ja taivutteli Aurinkotulen Ratsumiehekseen Nälkä. Tuho palautti Aurinkotulen voimat ja paranteli niitä. Aurinkotuli esiintyy myös pelissä nimeltään *[[X-Men Legends II: Rise of Apocalypse]]*.

## Lähteet
Kuutoset (seurakuntaryhmä)

**Kuutoset** oli kuuden ortodoksisen Karjalan hiippakunnan alueella toimivan yhteistyöseurakunnan muodostama yhteistyöryhmä. Siihen kuuluivat:

* Iisalmen ortodoksinen seurakunta
* Jyväskylän ortodoksinen seurakunta
* Kuopion ortodoksinen seurakunta
* Mikkelin ortodoksinen seurakunta
* Rautalammin ortodoksinen seurakunta
* Varkauden ortodoksinen seurakunta

Kuutoset julkaisivat yhteistä tiedotuslehteään, jonka nimi on Solea. Lehti ilmestyi kuusi kertaa vuodessa ja oli luettavissa myös Internetistä.

## Katso myös
* Viitoset

## Aiheesta muualla
*Kuutoset / Ortodoksi.net 
*Solea nettilehti
Mekaniikan ongelmat

**Mekaniikan ongelmat** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Sen alkuperä on peripateettisessa koulukunnassa, mutta kirjoittajan kiinnostus käytännölliseen soveltamiseen on Aristoteleelle vieras.

Roomalainen kirjailija Vitruvius hyödynsi teosta laajalti.

## Sisältö

Teos tarkastelee erilaisia mekaniikan ongelmia, liittyen erityisesti vipuvarsiin ja liikkeeseen. Tekstissä ongelmat ja niiden ratkaisut havainnollistetaan käyttäen kulmia ja ympyröitä, jotka on ainakin uudemmissa painoksissa esitetty myös kuvina.

Muutamia ongelmia ja ratkaisuja:

* Miksi keskellä laivaa olevat soutajat antavat suuremman panoksen laivan liikkeelle? (Keskellä laivaa alus on leveämpi, joten suurempi osa airoista mahtuu laivan sisälle, jolloin vipuvarsi on suurempi.)
* Miksi heittoaseen nopeus on suurempi, jos se heitetään lingolla kuin jos se heitetään kädestä? (1. Kappaletta on helpompi liikuttaa, jos se on jo liikkeessä, lingossa tms. 2. Pyöritettäessä linko muodostaa ympyrän, jonka keskipisteessä on käsi. Mitä pidempi säde pyöritettäessä on, sitä suurempi on nopeus ympyrän kehällä.)
* Miksi pieni peräsin liikuttaa laivaa pientä voimaa käyttämällä?
* Miksi pallomaiset ja pyöreät kappaleet ovat helppoja liikuttaa?
* Miksi lankku on sitä heikompi ja taittuu sitä helpommin mitä pidempi se on?
* Miksi pieni kiila voi saada aikaan suuren paineen ja halkaista suuria massoja?
* Miksi pähkinät on helpompi rikkoa pähkinänsärkijällä kuin iskemällä?
* Miksi pitkää lautaa on hankalampi kantaa olkapäällä laudan päästä kuin sen keskeltä?
* Miksi heitetty esine lopulta pysähtyy?

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

### Viitteet

## Kirjallisuutta

* Aristotle: *Mechanical Problems*. Teoksessa  Kreikankielinen alkuteksti ja englanninkielinen käännös.
Viitoset (seurakuntaryhmä)

**Viitoset** on viiden ortodoksisen Karjalan hiippakunnan alueella toimivan yhteistyöseurakunnan muodostama yhteistyöryhmä. Siihen kuuluvat:

* Ilomantsin ortodoksinen seurakunta
* Joensuun ortodoksinen seurakunta
* Lieksan ortodoksinen seurakunta
* Nurmeksen ortodoksinen seurakunta
* Taipaleen ortodoksinen seurakunta

Viitoset julkaisevat yhteistä tiedotuslehteään, jonka nimi on Ortodoksinen seurakuntaviesti.
Jukka Vastaranta

**Jukka Vastaranta** (s. 29. maaliskuuta 1984 Tampere) on suomalainen maantie- ja maastopyöräilijä. Kesäkuussa 2011 Vastaranta oli maastopyöräilyn maratonmatkan EM-kilpailuissa toinen.

Junioritasolla Vastaranta voitti maastopyöräilyn EM-kultaa vuonna 2001 ja maantieajon MM-hopeaa vuonna 2002.

Vastaranta edusti aiemmin hollantilaista Rabobank-tallia, mutta siirtyi kaudeksi 2007 belgialaiseen Continental-tason Jartazi-Promo Fashion -talliin. Hän on osallistunut muun muassa Espanjan ympäriajoon vuonna 2005 ja voittanut 144 kilometrin mittaisen Bryssel-Opwijk-maantieajokilpailun Belgiassa vuonna 2003.

## Ura
Nuorempana pyöräilyn lisäksi maastohiihtoa harrastanut Vastaranta on vuoden 2004 Suomen aika-ajomestari. Hän kilpaili menestyksekkäästi maastopyöräilijänä ennen siirtymistään maantielle. Hän on voittanut maastopyöräilyssä muun muassa junioreiden EM-kultaa vuonna 2001 Saksan Sankt Wendelissä ja tarjosi Suomessa kovan vastuksen lajin kärkimiehille jo juniori-ikäisenä.

Vastaranta voitti vuonna 2005 kolmannen etapin Ster Elektrotoer -kilpailussa. Samana vuonna hän oli kolmas Luxemburgin ympäriajon kokonaiskilpailussa sijoituttuaan neljänneksi toisella ja toiseksi viidennellä etapilla. Lisäksi hän oli yhdeksäs Grote Scheldeprijs- ja International UNIQA Classic -kilpailuissa. Helmikuussa 2007 Vastaranta oli kahdeksas Etoile des Besseges -etappikilpailussa.

Vuonna 2008 Vastaranta teki paluun maastopyöräilyyn Brink–Ten Tusscher -tallissa, mutta joutui vetäytymään kilpailuista (ja tallista) terveysongelmien takia jo alkukaudesta. Vuonna 2009 hän alkoi taas saada terveyden kohdilleen ja oli voittamaton kotimaisissa maastokilpailuissa. Saman vuoden maastopyöräilyn maratonmatkan MM-kilpailuissa hän sijoittui 36:nneksi.

Kaudella 2010 Vastaranta sijoittui maratonmatkan EM-kilpailussa neljänneksi ja ajoi useita voittoja ja palkintosijoja erittäin kovatasoisissa kilpailuissa. Kesällä 2010 maastopyöräilyn ensimmäinen olympiavoittaja Bart Brentjens vakuuttui Jukan hienosti sujuneesta kaudesta ja palkkasi hänet omaan ammattilaistiimiinsä (Trek-Brentjens MTB Racing Team). Aiemmin Vastaranta oli kiertänyt Euroopan kisoja omilla rahoillaan. 

Kesäkuussa 2011 Vastaranta sijoittui maastopyöräilyn maratonmatkan EM-kilpailuissa toiseksi ja MM-kilpailuissa kahdeksanneksi. Vuonna 2012 hän edusti Team Trek-Cingolania ja 2013 Medilaser - Specialized MTB Teamiä. Hän voitti Scandinavian Open -kilpailun 2013. Vuoden 2013 maastopyöräilyn maratonmatkan MM-kilpailuissa hän sijoittui neljänneksitoista ja vuonna 2014 viidenneksi.

## Lähteet
* 
* Jukka Vastarannan profiili trap-friis -tietokannassa 
* Profiili Cycling Archives -sivustolla 

### Viitteet

## Aiheesta muualla
* http://vastaranta.typepad.com/
Viitoset

**Viitoset** voi tarkoittaa jotain seuraavista:

* viitoset, viisi samassa synnytyksessä syntynyttä lasta
* Viitoset (seurakuntaryhmä), viisi ortodoksista yhteistyöseurakuntaa Karjalan hiippakunnassa
* SRV Viitoset, rakennushankkeiden kehittäjä ja yhteistoimintatoteuttaja liike- ja toimitilahankkeissa

## Katso myös
* viitonen
Union pour un Mouvement Populaire

**Union pour un Mouvement Populaire** (**UMP**, ’Kansanliikkeen unioni’; alk. *Union pour la Majorité Présidentielle*, ’Presidenttienemmistön unioni’) oli ranskalainen keskusta-oikeistolainen puolue, joka perustettiin vuonna 2002 tukemaan Jacques Chiracia presidentinvaaleissa. UMP:n muodostivat Rassemblement pour la République, Démocratie Libérale, suuri osa Ranskan demokratian unionista, Parti radical ja Parti populaire pour la démocratie française. UMP:llä oli noin 300&thinsp;000 jäsentä. Puolue muuttui Les Républicains -nimiseksi puolueeksi toukokuussa 2015. 

## Historia
Puolue tuki pääasiassa Chiracia, mutta osoitti myös riippumattomuutta. Chiracin ja Jean-Pierre Raffarinin hallituksen epäsuosio sai suuren osa sen jäsenistä kannattamaan Chiracin kilpailija Nicolas Sarkozya. Puolue on myös vastustanut Turkin EU-jäsenyyttä, mitä Chirac ilmoitti kannattavansa.

UMP:n ensimmäinen johtaja Alain Juppé, Chiracin läheinen kumppani, erosi 15. heinäkuuta 2004 tultuaan tuomituksi korruptiosta Pariisin alueella. 29. marraskuuta 2004 Nicolas Sarkozy ilmoitti eroavansa valtiovarainministerin tehtävistä ja ottavansa puolueen johdon. Sarkozy voitti vuoden 2007 presidentinvaalit UMP:n ehdokkaana. Suurin osa puolueesta tuki häntä, mutta merkittäviä poikkeuksia olivat presidentti Chirac, pääministeri Dominique de Villepin, puolustusministeri Michèle Alliot-Marie ja kansalliskokouksen puhemies Jean-Louis Debre.

## Lähteet

## Aiheesta muualla
* Les Républicains
Parti socialiste

**Parti socialiste** tarkoittaa seuraavia puolueita:

* Parti socialiste, ranskalainen puolue
* Parti socialiste, belgialainen puolue.
Seidat

**Seidat** oli suomalainen iskelmämusiikia esittänyt trio, jonka muodostivat sisarukset Raisa, Suvi ja Eeva Kiviharju. Seitojen tunnetuin kappale on vuonna 1972 julkaistu ”Sumu”, joka on suomeksi laulettu versio instrumentaalisävelmästä ”Popcorn”.

Seitojen jäsenet olivat alun perin kotoisin Torniosta, mutta he esiintyivät julkisesti vasta pääkaupunkiseudulle muuttamisen jälkeen. Siskosten isä keksi yhtyeelle nimen Seidat. Yhtye nousi julkisuuteen, kun se voitti televisiossa vuonna 1968 järjestetyn Pitäjän parhaat -laulukilpailun. Ensimmäinen single ”Se alkaa se päättyy” / ”Elän taas uudestaan” ilmestyi vuonna 1968. Yhtye julkaisi kaksi albumia ja teki esiintymisiä vuoteen 1982 asti.

## Albumit
* 
* 

## Lähteet

## Aiheesta muualla
*
Jakamattomista viivoista

**Jakamattomista viivoista** (; ) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Antiikin aikana teos pantiin usein Theofrastoksen nimiin, mutta nykyisen tutkimuksen mukaan se ei voi olla hänenkään kirjoittamansa. Kirjoittaja on ehkä Straton tai joku tuntematon peripateetikko.

Teoksen tarkoituksena on todistaa oikeaksi oppi, jonka mukaan suureita voidaan jakaa loputtomiin. Alkukysymyksenä on, onko olemassa sellaisia viivoja (janoja), joita ei voi jakaa osiin. Tämän jälkeen käsitellään muun muassa viivan ideaa ja Zenonin näkemyksiä. Ainakin uudemmissa painoksissa piste- ja viivaesityksiä on havainnollistettu mukaan liitetyillä kuvilla. Teos on arvokas matematiikan historian tutkijalle.

## Lähteet

* *The Works of Aristotle*. Toimittanut W. D. Ross M.A. Oxford, Clarendon Press, 1913.

## Kirjallisuutta

* Aristotle: *On Indivisible Lines*. Teoksessa  Kreikankielinen alkuteksti ja englanninkielinen käännös.
Euzebiusz Smolarek

**Euzebiusz "Ebi" Smolarek** (s. 9. tammikuuta 1981 Łódź, Puola) on uransa päättänyt puolalainen jalkapalloilija. Hän pelasi yleensä joko hyökkääjänä tai keskikentällä hyökkäävässä roolissa ja lukeutui myös Puolan maajoukkueen avainpelaajiin.

Smolarek on entisen huippupelaajan Włodzimierz Smolarekin poika. Peliuransa jälkeen hänen isänsä on työskennellyt valmentajana Alankomaissa. Tämän vuoksi Smolarek varttui maassa. Hänet on nimetty portugalilaisen suurpelaajan Eusébion mukaan. 

Smolarek on Feyenoordin kasvatti. Seuran edustusjoukkueesen hän nousi vuonna 2000. Vuonna 2005 Smolarek siirtyi Borussia Dortmundiin Saksaan. Racing Santanderin riveihin hän liittyi vuonna 2007.

Puolan maajoukkueessa Smolarek debytoi vuonna 2002. Hän kuului Puolan joukkueeseen vuoden 2006 MM-kisoissa, joissa hän pelasi aloituskokoonpanossa joukkueen kaikissa kolmessa ottelussa. Vuoden 2008 EM-kilpailuissa hän kuului aloituskokoonpanoon kahdessa Puolan ottelussa ja pääsi vaihtopelaajana kentälle kolmannessa.

## Lähteet

## Aiheesta muualla

* Euzebiusz Smolarek (90minut.pl) 
* Euzebiusz Smolarek  (ebismolarek.com)   
* Profiili Racing Santanderin sivuilla  
* Profiili FootballDatabase-tietokannassa
Solea (arkkitehtuuri)

**Solea** (,  kasa, kumpu; , valtaistuin; ; ) on pieni koroke  kirkon etuosassa ikonostaasin edessä.

Sen tarkoitus on nostaa papisto kirkkokansan nähtäville.

Jos kirkossa ei ole amboa, evankeliumin lukija seisoo solealla. 

## Lähteet
Gaullismi

**Gaullismi** () on ranskalainen 1940–1969 poliittinen ideologia, jonka juontuu kenraali Charles de Gaullen ajatuksista ja toimista. Nationalismille perustunut gaullismi on korostanut kansallisvaltioiden merkitystä etenkin ylikansallista Euroopan yhdentymistä vastaan. Gaullismi on toiminut myös yhdysvaltalaista vaikutusta vastaan. Gaullismiin on kuulunut suora vetoaminen kansaan.

## Aate
Gaullismi luetaan yleensä oikeistoon, joskin myös eräät vasemmistolaiset ovat luonnehtineet itseään gaullisteiksi. Suurinta gaullismia kannattavaa puoluetta on yleensä kutsuttu gaullistipuolueeksi.

### Ulkopolitiikka
Ulkopolitiikassa gaullismia on leimannut kansallisen itsenäisyyden ja riippumattomuuden tavoittelu, kuten lievä Naton ja Euroopan unionin vastustus. Perusteesinä on ollut, ettei Ranskan selviytyäkseen pitäisi olla riippuvainen mistään ulkovallasta. Siksi Ranska loi ydinpelotteen ja vetäytyi Naton toiminnasta. Samalla kiellettiin ulkomaisten joukkojen tulo Ranskan maaperälle, elleivät ne olleet ranskalaisessa komennossa, mitä Yhdysvallat paheksui. Vastaavasti de Gaulle esti Britannian EEC-jäsenyyden sillä maan katsottiin olevan Yhdysvaltojen määräysvallassa. Myös jonkinlainen suuruuden (*grandeur*) ja suurvalta-aseman tavoittelu on ollut pyrkimyksenä.

Saatuaan viidennen tasavallan myötä mieleisensä perustuslain de Gaulle hallitsi François Mitterrandin mukaan kuin maassa olisi jatkuva vallankaappaustila. Mitterrand ei kuitenkaan itsekään luopunut ydinaseista.

### Sisäpolitiikka
Sisäpoliittisesti gaullismiin on kuulunut yhteiskunnallinen konservatiivisuus, taloudellinen *[[dirigismi]]* (valtiojohtoisuus) ja *[[voluntarismi]]*. Gaullismi on torjunut sekä vapaan kapitalismin että vallankumouksellisen sosialismin ja pyrkinyt kolmannen tien politiikkaan. Omaa taloutta on suojeltu protektionismilla, josta on nykyisin käytetty termiä taloudellinen isänmaallisuus (*patriotisme économique*).

## Ilmentyminen
Gaullistipuolueeksi on nimitetty aluksi de Gaullen viidennen tasavallan Union des Démocrates pour la Républiqueta (1958–) ja sen hajottua 1980- ja 1990-luvuilla Jacques Chiracin Rassemblement pour la Républiquea (1976–), joka on nykyisin osa Union pour un Mouvement Populairea (2002–).

Chirac otti talouspolitiikakseen sekä *dirigismin* että *[[laissez-faire]]n* ja alkoi sitten kannattaa myös Euroopan yhdentymistä. Siksi oikeistossa esimerkiksi Charles Pasqua ei pitänyt Chiracia todellisena gaullistina. Gaullismilla on kuitenkin historiallista painoarvoa Ranskassa, ja se näkyy edelleen maan talouspolitiikan nationalismina.

## Lähteet

## Aiheesta muualla
*
Viesti- ja sähkötekninen koulu

**Viesti- ja Sähkötekninen Koulu** (VSK) oli Riihimäen varuskunnassa sijaitseva, Viestirykmentin alainen Suomen puolustusvoimien kaikkien puolustushaarojen ja aselajien sekä rajavartiolaitoksen palkattua henkilökuntaa kouluttava oppilaitos. Koulu perustettiin vuonna 2003, jolloin lakkautettujen Viestikoulun ja Sähköteknillisen Koulun toiminnot siirrettiin sille.

Koulun päätehtävät ovat puolustusvoimien viestialan, elektroniikka-alan sekä johtamisjärjestelmäalan koulutus ja tutkimus. Koulun korkeakouluosastolla annetaan upseerin opintoihin kuuluvaa peruskoulutusta sekä upseerien täydennyskoulutusta, kurssiosastolla puolestaan erikoisupseerien, opistoupseerien, sotilasammattihenkilöstön ja siviilihenkilöstön täydennyskoulutusta.

Aiemmin yksikkö järjesti teknisiä aliupseerikursseja varusmiehille, mutta ne on nyttemmin siirretty Etelä-Suomen Viestipataljoonan alaiseen Aliupseerikouluun.

Viesti- ja Sähköteknisen koulun nimi muuttui 1. kesäkuuta 2009 Viestikouluksi.

## Lähteet
Auto-onnettomuus

**Auto-onnettomuus** eli **kolari** on törmäys, jossa osallisina on auto ja mikä tahansa muu objekti; muut ajoneuvot, puhelinpylväät, rakennukset ja puut. Joskus auto-onnettomuudella viitataan myös onnettomuuteen, jossa auto osuu ihmiseen tai eläimeen. Auto-onnettomuuksien seurauksena noin 1,2 miljoonaa ihmistä kuolee ja noin 50 miljoonaa loukkaantuu joka vuosi maailmanlaajuisesti.

Liikenneonnettomuudet vaativat Kiinassa vuonna 2006 89&nbsp;455 ihmishenkeä. Liikennekuolemien lukumäärä laski edellisestä vuodesta hieman yli 9&nbsp;prosenttia, ja näin päästiin ensimmäisen kerran alle 90&nbsp;000 sitten vuoden 2000. Kiinassa tapahtui vuonna 2006 yhteensä 378&nbsp;781 liikenneonnettomuutta.

Australian Uuden Etelä-Walesin osavaltio esitteli joulukuussa 2019 ensimmäisenä maailmassa käyttöön otettavan laitteen, joka havaitsee käsitteleekö auton kuljettaja matkapuhelinta. Tekoäly havaitsee kameran kuvasta, käytetäänkö puhelinta kielletyllä tavalla. Sallittu on vain hands-freen käyttö. Tarkoituksena on vähentää liikennekuolemia kolmanneksella.

## Katso myös
*Onnettomuus
*Törmäystesti
*Liikenneturvallisuus Suomessa

## Lähteet

## Aiheesta muualla
Didier Zokora

**Didier Zokora** (s. 14. joulukuuta 1980 Abidjan, Norsunluurannikko) on norsunluurannikkolainen jalkapalloilija, pelipaikaltaan keskikenttäpelaaja. Hän on eniten maaotteluita (123) pelannut norsunluurannikkolainen.

## Ura
Zokora on edustanut muun muassa ASEC Mimosasia, Genkiä, Saint-Étienneä, Tottenham Hotspuria, Sevillaa ja Trabzonsporia.

8. heinäkuuta 2009 espanjalainen Sevilla ilmoitti tehneensä Tottenham Hotspurin keskikenttäpelaaja Didier Zokoran kanssa neljän vuoden mittaisen sopimuksen. Sopimus sisälsi sopimuksestavapautumisoption 30 miljoonalla eurolla. 

Zokora pelasi Norsunluurannikon maajoukkueessa 123 ottelua ja teki yhden maalin. Hän kuului Norsunluurannikon joukkueeseen muun muassa vuoden 2006 MM-kisoissa, joissa joukkue jäi alkulohkoihin.

## Lähteet
Tyhjiöenergia

**Tyhjiöenergia** tarkoittaa tyhjän avaruuden sisältämää nollapiste-energiaa. Vuonna 1948 hollantilainen fyysikko Hendrik Casimir esitti, kuinka tyhjiöenergian olemassaolo voidaan havaita kokeellisesti. Tämä perustuu hänen mukaansa nimettyyn Casimirin ilmiöön. Kului kuitenkin 50 vuotta, ennen kuin koe kyettiin suorittamaan. Yhdysvaltalainen fyysikko Steven Lamoreaux onnistui kahden lähekkäin olevan metallilevyn avulla tekemillään mittauksilla määrittämään tyhjiöenergian aiheuttaman Casimir-voiman suuruuden vuonna 1997.   
 
Uusimmat tähtitieteelliset havainnot viittaavat siihen, että tyhjiön kvanttifluktuaatiot saattavat toimia painovoimaa vastustavana ns. pimeän energian aiheuttamana voimana kosmisilla etäisyyksillä maailmankaikkeudessa. On myös esitetty, että maailmankaikkeus on voinut syntyä tilapäisestä kvanttifluktuaatiosta syntyneen korkeamman energiatilan seurauksena.

## Katso myös
* Hawkingin säteily
* Pimeä energia
* Pimeä aine
* Ekpyrosis

## Lähteet

## Aiheesta muualla
* Esko Valtaojan artikkeli Tiede-lehdessä 7/2005